CELEX: 22021D1316
Language: da
Date: 2021-08-02 00:00:00
Title: Afgørelsenr. 1/2021 truffet af ØSA/EU-Toldsamarbejdsudvalget af 2. august 2021 om en undtagelse fra oprindelsesreglerne i protokol 1 til den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side for at tage hensyn til den særlige situation i Mauritius hvad angår saltet slangemakrel [2021/1316]

10.8.2021   
               
               
                  DA
               
               
                  Den Europæiske Unions Tidende
               
               
                  L 287/13
               
            
         AFGØRELSEnr. 1/2021 TRUFFET AF ØSA/EU-TOLDSAMARBEJDSUDVALGET
         af 2. august 2021
         om en undtagelse fra oprindelsesreglerne i protokol 1 til den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side for at tage hensyn til den særlige situation i Mauritius hvad angår saltet slangemakrel [2021/1316]
         TOLDSAMARBEJDSUDVALGET HAR —
         under henvisning til den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika (»ØSA-landene«) på den ene side og Det Europæiske Fællesskab og dets medlemsstater på den anden side, særlig artikel 43, stk. 4, i protokol 1 til denne aftale, og
         ud fra følgende betragtninger:
         
                     (1)
                  
                  
                     Den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side (1) (»den foreløbige ØPA«) anvendes midlertidigt mellem Unionen og Republikken Madagaskar, Republikken Mauritius, Republikken Seychellerne og Republikken Zimbabwe fra den 14. maj 2012. Den anvendes også midlertidigt fra den 7. februar 2019 mellem Den Europæiske Union og Unionen Comorerne.
                  
               
                     (2)
                  
                  
                     Protokol 1 til den foreløbige ØPA mellem EU og ØSA-landene om definition af begrebet »produkter med oprindelsesstatus« og metoder for administrativt samarbejde blev ændret ved afgørelse nr. 1/2020 truffet af ØPA-Udvalget den 14. januar 2020 med virkning fra den 31. marts 2020 (2).
                  
               
                     (3)
                  
                  
                     ØSA/EU-Toldsamarbejdsudvalget kan i henhold til artikel 44, stk. 1, i protokol nr. 1 vedtage en afgørelse om indrømmelse af en undtagelse fra oprindelsesreglerne i nævnte protokol.
                  
               
                     (4)
                  
                  
                     Den 2. oktober 2017 vedtog ØSA/EU-Toldsamarbejdsudvalget afgørelse nr. 2/2017, hvorved der blev indrømmet en undtagelse fra oprindelsesreglerne i forbindelse med 120 ton saltet slangemakrel, der blev importeret til Den Europæiske Union fra den 2. oktober 2017 til den 1. oktober 2018.
                  
               
                     (5)
                  
                  
                     Den 14. januar 2019 vedtog ØSA/EU-Toldsamarbejdsudvalget afgørelse nr. 1/2019, hvorved der blev indrømmet en anden undtagelse fra oprindelsesreglerne i forbindelse med 100 ton saltet slangemakrel, der blev importeret til Den Europæiske Union fra den 14. januar 2019 til den 13. januar 2020.
                  
               
                     (6)
                  
                  
                     Den 5. maj 2020 vedtog ØSA/EU-Toldsamarbejdsudvalget afgørelse nr. 1/2020, hvorved der blev indrømmet en tredje undtagelse fra oprindelsesreglerne i forbindelse med 100 ton saltet slangemakrel, der blev importeret til Den Europæiske Union fra den 5. maj 2020 til den 4. maj 2021.
                  
               
                     (7)
                  
                  
                     Den 31. marts 2021 indgav Mauritius i overensstemmelse med artikel 44, stk. 1, i protokol 1 til den foreløbige ØPA en fjerde anmodning om undtagelse fra oprindelsesreglerne i forbindelse med 120 ton saltet slangemakrel henhørende under HS-position 0305 69, der skal importeres til Unionen fra juni 2021 til juni 2022. Som svar på Kommissionens anmodning fremsendte Mauritius yderligere oplysninger den 17. maj 2021.
                  
               
                     (8)
                  
                  
                     Mauritius gentager i sin anmodning vedvarende problemer med at skaffe råvarer, som opfylder oprindelsesreglerne. Det gøres navnlig gældende, at der ikke er adgang til barracoota med oprindelse i Unionen eller Mauritius, og at det ikke er rentabelt at investere i fartøjer med henblik på at opfylde betingelserne i artikel 6, stk. 2, i protokol nr. 1 for at fiske efter barracoota. Mauritius anfører, at barracoota fra andre ØPA-lande i Afrika, Caribien og Stillehavet (»andre ACS-ØPA-lande«), med hvem kumulation er mulig, koster for meget (f.eks. barracoota fra Namibia) eller ikke opfylder kravene til kvalitet og regelmæssig forsyning. Mauritius konkluderer, at landet fortsat er nødt til at benytte råvarer uden oprindelsesstatus i sin forarbejdningsindustri, nærmere bestemt barracoota der importeres fra New Zealand. Ifølge de tal, Mauritius har forelagt, tegner værditilvæksten i Mauritius sig kun for 17,5 % af færdigvarernes værdi.
                  
               
                     (9)
                  
                  
                     Toldsamarbejdsudvalget kan henhold til artikel 44, stk. 1, i protokol nr. 1 vedtage undtagelser fra protokollen, hvis udviklingen inden for bestående industrier eller oprettelsen af nye industrier i ØSA-landene gør dette berettiget, og Unionen bør imødekomme enhver anmodning fra ØSA-landene, der er behørigt begrundet i overensstemmelse med denne artikel, og som ikke alvorligt skader en industri, der er etableret i Unionen.
                  
               
                     (10)
                  
                  
                     Det tilføjes i artikel 44, stk. 3 og 5, i protokol 1, at der ved behandlingen af anmodninger navnlig skal tages hensyn til: det pågældende ØSA-lands geografiske beliggenhed, idet anmodninger fra ØSA-østaterne behandles velvilligt og desuden tilfælde, hvor anvendelsen af de eksisterende oprindelsesregler i mærkbar grad vil kunne påvirke en i et ØSA-land bestående industris mulighed for at fortsætte sin udførsel til Unionen.
                  
               
                     (11)
                  
                  
                     Efter en analyse blev det konkluderet, at anvendelsen af de eksisterende oprindelsesregler for de pågældende varer ville påvirke evne hos den bestående lille industri, der fremstiller saltet slangemakrel i Mauritius, til at fortsætte sin udførsel til Unionen; Mauritius' geografiske beliggenhed — en lille ø, der ligger fjernt fra landets eksportmarkeder og importkilder — bør tages i betragtning; undtagelsen, der anmodes om, vil ikke alvorligt skade en industri, der er etableret i Unionen; og varigheden af de tidligere indrømmede undtagelser overstiger ikke fem år.
                  
               
                     (12)
                  
                  
                     Undtagelserne i artikel 44 i protokol nr. 1 bør dog forblive en midlertidig løsning, og de bør ikke benyttes til varigt at ændre de aftalte oprindelsesregler.
                  
               
                     (13)
                  
                  
                     Ikke desto mindre fremgår det ikke af anmodningen og de yderligere præciseringer fra Mauritius, hvilke konkrete skridt der er taget for at afhjælpe den nuværende situation og varigt at overholde de aftalte oprindelsesregler. Mauritius anfører, at det ikke er praktisk muligt at opbygge deres egen flåde til at fange barracoota, og at overholdelse af oprindelsesreglen fremover afhænger af, om der kan indgås forretningsaftaler med Namibias leverandører, eller om den EU-flåde, der opererer i regionen, kan tilskyndes til at fiske barracoota.
                  
               
                     (14)
                  
                  
                     Denne undtagelse bør derfor være den sidste, der indrømmes for de samme varer og på de samme betingelser.
                  
               
                     (15)
                  
                  
                     Mauritius anmodede om en undtagelse for en mængde på 120 ton saltet slangemakrel for året 2021/2022. I betragtning af den faktiske udnyttelse af den undtagelse, der tidligere er indrømmet ved afgørelse nr. 1/2020, forekommer det ikke hensigtsmæssigt at forhøje kontingentet for den ønskede periode sammenholdt med det kontingent, der blev tildelt for året 2020/2021. Mauritius bør derfor indrømmes en undtagelse på 100 ton saltet slangemakrel henhørende under HS-position 0305 69, hvorved den bestående industris evne til fortsat at kunne eksportere til Unionen respekteres i endnu et år.
                  
               
                     (16)
                  
                  
                     I Kommissionens gennemførelsesforordning (EU) 2015/2447 (3) er der fastsat regler for forvaltning af toldkontingenter. Disse regler bør finde anvendelse på forvaltningen af den mængde, som undtagelsen i denne afgørelse gælder for.
                  
               
                     (17)
                  
                  
                     Med henblik på en effektiv overvågning af undtagelsens anvendelse bør Mauritius' myndigheder regelmæssigt meddele Kommissionen oplysninger om udstedte EUR.1-varecertifikater eller udfærdigede fakturaerklæringer for de pågældende varer —
                  
               BESTEMT FØLGENDE:
         
            Artikel 1
            Uanset protokol 1 til den foreløbige ØPA og i overensstemmelse med artikel 44, stk. 1, i nævnte protokol anses saltet slangemakrel henhørende under HS-position 0305 69 (KN-kode 0305 69 80), som er fremstillet af slangemakrel (barracoota) uden oprindelsesstatus henhørende under HS-position 0303 89, for at have oprindelse i Mauritius på betingelserne i artikel 2-5 i denne afgørelse.
         
         
            Artikel 2
            Undtagelsen i artikel 1 finder anvendelse for det produkt og den mængde, der er anført i bilaget til denne afgørelse, og som er angivet til overgang til fri omsætning til Unionen fra Mauritius i en begrænset periode på et år fra datoen for vedtagelsen af denne afgørelse.
         
         
            Artikel 3
            De mængder, der er anført i bilaget, forvaltes i overensstemmelse med artikel 49-54 i Kommissionens gennemførelsesforordning (EU) 2015/2447.
         
         
            Artikel 4
            Toldmyndighederne i Mauritius foretager mængdekontrol med udførslen af de i artikel 1 nævnte produkter.
            Inden udgangen af den efter hvert kvartal følgende måned sender toldmyndighederne i Mauritius via Toldsamarbejdsudvalgets sekretariat Kommissionen en opgørelse over de mængder, for hvilke der er udstedt EUR.1-varecertifikater eller udfærdiget fakturaerklæringer i medfør af denne afgørelse, med angivelse af certifikaternes løbenumre eller henvisninger til de nævnte fakturaerklæringer.
         
         
            Artikel 5
            Rubrik 7 i udstedte EUR.1-varecertifikater eller udfærdigede fakturaerklæringer i medfør af denne afgørelse skal indeholde en af følgende angivelser:
            »Derogation — Decision No 1/2021 of the ESA-EU Customs Cooperation Committee of 2 August 2021«
            »Dérogation — Décision n° 1/2021 du Comité de Coopération Douanière AfOA-UE du 2 août 2021«.
         
         
            Artikel 6
            
               1.   Mauritius og Unionen træffer de nødvendige foranstaltninger for at sikre gennemførelsen af denne afgørelse.
            
            
               2.   Har Unionen på grundlag af objektive oplysninger konstateret uregelmæssigheder, svig eller gentagen manglende overholdelse af forpligtelserne i artikel 4, kan Unionen efter proceduren i artikel 22, stk. 5 og 6, i den foreløbige ØPA anmode om midlertidig suspension af undtagelsen i artikel 1.
            
         
         
            Artikel 7
            Undtagelsen i artikel 1 forlænges ikke.
         
         
            Artikel 8
            Denne afgørelse træder i kraft den 2. august 2021.
         
         
            Udfærdiget i Bruxelles, den 2. august 2021.
            
               Beryl Shirley SAMSON
               
                  Repræsentant for ØSA-landene
               
               
                  på vegne af ØSA-landene
               
            
            
               Jean-Michel GRAVE
               
                  Europa-Kommissionen
               
               
                  på vegne af Den Europæiske Union
               
            
         
         
            (1)  EUT L 111 af 24.4.2012, s. 2.
         
            (2)  EUT L 93 af 27.3.2020, s. 1.
         
            (3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
      
      
         
            BILAG
            
                        Løbenummer
                     
                     
                        KN-kode
                     
                     
                        Taric-kode
                     
                     
                        Varebeskrivelse
                     
                     
                        Periode
                     
                     
                        Nettovægt
                        (ton)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        slangemakrel (barracoota), saltet
                     
                     
                        7.8.2021-6.8.2022
                     
                     
                        100